Region Kamčatka

Region Kamčatka (rusce Камчатский край) je zarjadniska jednotka w aziskim dźělu Ruskeje. Leži zwjetša na połkupje samsneho mjena w dalokim wuchodźe Sibirskeje a je wot Ochotskeho morja w zapadźe a Ćicheho oceana we wuchodźe wobmjezowany. Jeho zarjadniske sydło je Petropawlowsk-Kamčatskij. W lěće 2010 měješe Region Kamčatka 322.079 wobydlerjow. Z toho běchu 78,4 % Rusojo. W regionje su tež wjacore mjeńše ludy žiwe, na přikład Korjakojo (2,1 %), Itelmenojo (0,74 %), Ewenojo (0,58 %), Kamčadalojo (0,48 %) a Čukčojo (0,46 %). Žórła Wotkaz